Áfangaskýrsla Ísland - allt árið komin út Út er komin áfangaskýrsla Ísland – allt árið fyrir veturinn 2012 – 2013 . Í skýrslunni er hægt að kynna sér þær markaðsaðgerðir og áherslur sem framkvæmdar voru veturinn 2012 – 2013 og þau áhrif sem þær höfðu á íslenska ferðaþjónustu . Ísland – allt árið ; Áfangaskýrsla veturinn 2012 - 2013 Út er komin áfangaskýrsla Ísland – allt árið fyrir veturinn 2012 – 2013 . Í skýrslunni er hægt að kynna sér þær markaðsaðgerðir og áherslur sem framkvæmdar voru veturinn 2012 – 2013 og þau áhrif sem þær höfðu á íslenska ferðaþjónustu . Einnig er að finna sýnishorn af auglýsingum sem voru í gangi á hverjum markaði fyrir sig og blaðaumfjöllunum sem hafa birst um verkefnið í vetur . Vetrarherferð 2013 - 2014 Unnið er að því að móta vetrarherferðina og áherslur fyrir síðasta veturinn í 3ja ára markaðsátaki Ísland – allt árið . Í apríl var haldinn vinnufundur fyrir þátttakendur í Ísland - allt árið með erlendu samstarfsaðilum okkar The Brooklyn Brothers og MEC A / S. Fyrri hluta fundarins , sem var opinn öllum og var farið yfir markaðsaðgerðir vetrarins og áhrif af þeim ásamt því að MEC kynnti áhrif birtinga í miðlum á erlendum mörkuðum . Í seinni hluta fundarins gátu þátttakendur verkefnisins tekið þátt í að móta hugmyndir um framtíðar áherslur . Mjög góð þátttaka var á fundinum og var almenn ánægja með vinnulagið og að þátttakendur hafi fengið tækifæri til að vinna beint með Brooklyn Brothers . Tekið skal fram að niðurstöður frá þessum fundi hafa verið notaðar til að móta áframhaldandi áherslur fyrir komandi vetur . Í ágúst verður fyrirtækjum boðið á kynningu um áherslur vetrarherferðar veturinn 2013 – 2014 . Sem áður er um þátttökuverkefni að ræða og eru þátttökuskilyrðin óbreytt frá fyrra ári . SAF veitir frekari upplýsingar um þátttöku í Ísland – allt árið . Meðal annarra verkefna er varða Ísland – allt árið má nefna að ákveðið hefur verið að leggja sérstaklega í kynningu á íslandi og kvikmyndum og er unnið að sérstöku verkefni við að kynna Ísland nánar í gegnum frumsýningar á kvikmyndum og þáttum sem hafa verið tekin upp hér á landi síðasta árið ( t.d. Noah , The Secret life of Walter Mitty og Game of Thrones ) . Á vormánuðum var keyrð keppni bæði á vef Inspired by Iceland og Iceland naturally þar sem heppinn þátttakandi getur unnið ferð á slóðir Game of Thrones á Íslandi . Íslandsstofa er í samstarfi með kvikmyndaverum í USA til að geta nýtt þeirra markaðsefni svo sem myndbönd , viðtöl við leikara og fleira . Ásamt því að þau aðstoða við að kynna keppni sem þessa í gegnum sínar rásir eins og samfélagsmiðla , tengsl við fjölmiðla og bloggara .